Antallet af underretninger i Aalborg Kommune er steget eksplosivt. I 2014 har Aalborg Kommune indtil nu modtaget 1952 underretninger fra bekymrede lærere, pædagoger, familiemedlemmer og andre der mistænker at et barn er i vanskeligheder. Til sammenligning var der på samme tid sidste år modtaget 1338 underretninger. Det er en stigning på 46 procent. I 2012 modtog Aalborg Kommune gennem hele året 1849 underretninger og der er således udsigt til en fordobling på to år. Familie- og Socialudvalget i Aalborg Kommune skal drøfte tallene på deres møde 22. august. I dagsordenen skriver forvaltningen af den vedvarende stigning skal ses i sammenhæng med det, også på landsplan, stigende fokus på pligten om at underette. De mange underretninger lægger et øget pres på socialafdelingen i kommunen. Det forsøger blandt andet at imødekomme ved at etablere såkaldte "modtagelser" der håndterer og vurdere alle nyindkome underretninger. Det har ikke været muligt at få en kommentar fra rådmand på området Mai-Britt Iversen.

Referat:
Aalborg Kommune får markant flere underretninger fra bekymrede myndighedspersoner end tidligere.